Stakken Overførsler 


Velkommen til Mac OS X Lion. 


Dock i Lion inkluderer 
stakke, som du kan bruge 
til hurtigt at få adgang til 
arkiver og programmer, du 
tit bruger. 


Det er nemt at oprette 

stakke. Du skal bare trække en mappe til den højre 
side af Dock, hvorefter den bliver til en stak. Klik på en 
stak, hvorefter den åbnes fra Dock i en vifte eller et net. 


Du åbner et arkiv i en stak ved at klikke en gang på det. 


Mac OS X Lion leveres med to færdige stakke kaldet 
Dokumenter og Overførsler Du har åbnet dette arkiv 
fra stakken Overførsler. Stakken Overførsler indeholder 
alt det, du har hentet fra internettet, så alle emnerne 
er samlet på et praktisk sted. De arkiver, du henter 

i Safari, Mail og iChat, anbringes direkte i stakken 
Overførsler. Når et arkiv er hentet ned, hopper stakken 
for at fortælle dig det, og det nye arkiv anbringes 
øverst, så det er let at finde. 


Dokumenter Overførsler 


Indholdet af stakke vises automatisk i en vifte eller et 
net på basis af antallet af emner i stakken. Du kan også 
se stakkens indhold som en liste. Hvis du foretrækker 
et format frem for andre, kan du indstille stakken, så 
den altid åbner i det format. 


Stakke er intelligente og viser altid de mest relevante 
emner først, men du kan indstille sorteringsrækkefølgen, 
så de emner, du er mest interesseret i, altid vises øverst. 
Du tilpasser en stak ved at holde ctrl-tasten nede, mens 
du klikker på symbolet for stakken. Vælg de ønskede 
indstillinger på menuen. 


Du fjerner et arkiv fra en stak ved at åbne stakken og 
trække emnet til et andet sted. Du sletter et arkiv ved at 
flytte det til papirkurven. Når du er færdig med at læse 
dette dokument, kan du i øvrigt bare smide det ud. 

